Diari Oficial de la Generalitat Valenciana


Sumari del DOGV 4308, del 06-08-2002 (2002/8727)

DECRET 127/2002, de 30 de juliol, del Govern Valencià, pel qual es crea el Col·legi Públic número 98, de València.
------------------------------------------------------------------------------------------------------------------

### Dades del document

Número de DOGV
:   4308

Data del DOGV
:   06-08-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/8727


Data del document
:   30-07-2002

Organisme emissor
:   Conselleria de Cultura i Educació

Tipus de document
:   Decret

Correcció d'errades

 Descriptors 

:   * València
    * centre d'ensenyament

DECRET 127/2002, de 30 de juliol, del Govern Valencià, pel qual es crea el Col·legi Públic número 98, de València. [2002/S8727]
  
El Mapa Escolar de la Comunitat Valenciana preveu la creació d'un nou centre docent en el districte escolar VL 7512, Camins al Grau, de la ciutat de València, i que s'identificava amb el codi 46N00049.
  
L'estudi de l'oferta educativa de la zona i de les dades censals, que determinaran la demanda de places escolars, aconsellen crear el centre per desglossament del Col·legi Públic Jaime I, que en estos moments escolaritza alumnat per damunt de la capacitat. El funcionament del nou centre permetrà escolaritzar l'alumnat de la zona, racionalitzar l'oferta del districte i atendre les previsions futures.
  
Per a albergar el citat centre docent, la Societat Mercantil Construccions i Infraestructures Educatives de la Generalitat Valenciana, SA, ha gestionat la construcció d'un nou edifici escolar en la parcel·la de 3.994, 80 m2 delimitada pels carrers Sants Just i Pastor, Josep Aguilar i Jordi de Sant Jordi, cedit per l'Ajuntament de València.
  
En virtut d'això, de conformitat amb el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació i en l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, a proposta del conseller de Cultura i Educació i després de la deliberació del Govern Valencià, en la reunió celebrada el dia 30 de juliol de 2002,
  
Decrete
  
Article 1
  
Es crea, per desglossament del CP Jaime I, codi 39062772, el següent centre docent:
  
- Província: València
  
- Localitat: València
  
- Denominació: Col·legi Públic núm. 98
  
- Codi: 15713229
  
- Titular: Generalitat Valenciana
  
- Domicili: c/ Just i Pastor, 136
  
- Composició: 12 unitats d'Educació Primària
  
- Capacitat: 300 llocs escolars d'Educació Primària
  
Article 2
  
Els llocs de treball del centre seran els següents:
  
- 12 d'Educació Primària
  
- 1 d'Educació Primària, Idioma Estranger, Anglés
  
- 1 d'Educació Primària, Idioma Estranger, Francés
  
- 2 d'Educació Primària, Educació Física
  
- 1 d'Educació Primària, Música
  
- 2 d'Educació Especial, Pedagogia Terapèutica
  
Article 3
  
El centre aplicarà els programa d'educació bilingüe: Programa d'Ensenyament en Valencià i Programa d'Incorporació Progressiva.
  
Article 4
  
1. Es desglossen 6 unitats d'Educació Primària, de la línia Programa d'Ensenyament en Valencià, del Col·legi Públic Jaime I al Col·legi Públic núm. 98.
  
2. El Col·legi Públic Jaime I, queda configurat amb 6 unitats d'Educació Infantil i 6 d'Educació Primària. Provisionalment s'impartirà el primer cicle d'Educació Secundària Obligatòria, a l'efecte disposarà de 4 unitats.
  
3. Els llocs de treball d'este centre seran els següents:
  
- 7 d'Educació Infantil
  
- 6 d'Educació Primària
  
- 1 d'Educació Primària, Idioma Estranger, Anglés
  
- 1 d'Educació Primària, Educació Física
  
- 1 d'Educació Primària, Música
  
- 1 d'Educació Especial Pedagogia Terapèutica
  
- 1 d'Educació Secundària Obligatòria, Anglés
  
- 1 d'Educació Secundària Obligatòria, Valencià
  
- 2 d'Educació Secundària Obligatòria, Matemàtiques ?Ciències Naturals
  
- 1 d'Educació Secundària Obligatòria, Socials ?Geografia i Història
  
Disposicions addicionals
  
Primera
  
El que establix el present decret s'inscriurà en el Registre de Centres Docents de la Comunitat Valenciana.
  
Segona
  
El personal docent amb destí definitiu en el Col·legi Públic Jaime I que, com a conseqüència del desglossament, s'adscriga al centre que es crea per mitjà d'este decret, mantindrà l'antiguitat que posseïa en el seu centre d'origen, en aplicació del que establix la disposició addicional sèptima, 3) del Reial Decret 2112/1998, de 2 d'octubre, pel qual es regula els concursos de trasllats d'àmbit nacional per a la provisió de places corresponents als cossos docents.
  
Disposicions finals
  
Primera
  
Es faculta el conseller de Cultura i Educació perquè adopte totes les mesures que siguen necessàries per al compliment i desenrotllament del que establix este decret, així com per a modificar, si és procedent, la configuració del centre.
  
Segona
  
El present decret entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'inici del curs escolar 2002/2003.
  
València, 30 de juliol de 2002
  
El president de la Generalitat Valenciana,
  
José Luis Olivas Martínez
  
El conseller de Cultura i Educació,